[{"text_idx": "#000001", "text": "Ukrainio : pli ol 200 komunaj fosaj\u0302oj estis malkovritaj apud Mariupolo"}, {"text_idx": "#000002", "text": "Novaj satelitaj bildoj montras aperajn amastombejojn en la vilag\u0302o Manhus\u0302 20 kilometrojn for de Mariupolo. Surlokaj respondeculoj akuzas Rusion, ke g\u0302i enterigis g\u0302is 9 000 ukrainiaj civiluloj por kas\u0302i la masakron, kiu disvolvig\u0302is en tiu ruinigita havena urbo, sub preskau\u0306 plena rusia kontrolo."}, {"text_idx": "#000003", "text": "Tiuj bildoj aperis nur kelkajn horojn, post kiam la rusia prezidento Vladimir Putin anoncis j\u0302au\u0306don venkon en la batalo por konkero de Mariupolo, malgrau\u0306 la c\u0302eesto de c\u0302irkau\u0306 2 000 ukrainiaj batalantoj kaj civiluloj, virinoj kaj infanoj plu fortikigitaj en giganta s\u0302talejo."}, {"text_idx": "#000004", "text": "La provizanto de satelitaj bildoj \"Maxar Technologies\" publikigis la fotojn, kiuj lau\u0306 g\u0302i, montras pli ol 200 komunajn fosaj\u0302ojn en urbo, kie lau\u0306 la ukrainiaj au\u0306toritatoj, la rusia armeo enterigis la log\u0302antojn de Mariupolo mortigitajn dum la bataloj."}, {"text_idx": "#000005", "text": "La bildoj montras longajn vicojn da tomboj proksime de tombejo, jam ekzistanta en la urbo Manhus\u0302, ekstere de Mariupolo."}, {"text_idx": "#000006", "text": "\u00ab Dum tiuj ok semajnoj, la internacia humanitara juro ne nur estis ignorata, g\u0302i krome estis flankenigita, dum la rusiaj armeaj fortoj blinde bombadis kaj disfrakasis log\u0302antajn areojn, mortigante civilulojn kaj detruante malsanulejojn, lernejojn kaj aliajn civilajn infrastrukturojn. Tiuj agoj povas konsistigi militkrimojn \u00bb, substrekis Ravina Shamdasani, porparolanto de la Buroo pri Homaj rajtoj de Unuig\u0302intaj Nacioj."}, {"text_idx": "#000007", "text": "La urbestro de Mariupolo, Vadim Bojc\u0302enko, akuzis la rusian armeon, ke g\u0302i \u00ab kas\u0302is siajn militajn krimojn \u00bb kunprenante la korpojn de la civiluloj kaj enterigante ilin en Manhus\u0302."}, {"text_idx": "#000008", "text": "La tomboj entenas g\u0302is 9 000 mortintoj, deklaris j\u0302au\u0306don la municipa konsilio de Mariupolo en mesag\u0302o publikigita en la mesag\u0302ilo \"Telegram\"."}, {"text_idx": "#000009", "text": "Pro kreskanta nombro de personoj, kiuj fug\u0302as Ukrainion, la nombro de atestoj pri eblaj militkrimoj senc\u0302ese multoblig\u0302as."}, {"text_idx": "#000010", "text": "\u00ab Ni traktas 7 661 punaferojn koncerne nur militkrimojn, kaj pli ol 3 000 aferojn, kiuj rilatas al militkrimoj. Kiam ni malfermas komunajn fosaj\u0302ojn kun civiluloj, ni konstatas torturaj\u0302ojn. Ili estis mortpafitaj kun brakoj ligitaj en la dorso. Ni kolektas atestojn pri seksaj krimoj kontrau\u0306 civiluloj, ne nur kontrau\u0306 virinoj, sed ankau\u0306 kontrau\u0306 viroj, infanoj kaj maljunulinoj \u00bb, rakontas Irina Venediktova, g\u0302enerala prokurorino de Ukrainio."}, {"text_idx": "#000011", "text": "Unuig\u0302itaj Nacioj akuzas la rusian armeon pri agoj \u00ab kiuj povas konsistigi militkrimojn \u00bb en Ukranio. G\u0302ia g\u0302enerala sekretario, Antonio Guterres iros mardon al Rusio, kie li estos akceptita de Vladimir Putin."}, {"text_idx": "#000012", "text": "Tio estos ilia unua renkontig\u0302o de post la komencig\u0302o de la rusia ofensivo kontrau\u0306 Ukrainio."}, {"text_idx": "#000013", "text": "130 personoj estis savitaj el la ruinaj\u0302oj de la teatro de Mariupolo, bombadita de la rusia armeo"}, {"text_idx": "#000014", "text": "Milito en Ukrainio : almenau\u0306 2100 civiluloj mortis en Mariupolo"}, {"text_idx": "#000015", "text": "Milito en Ukrainio : pediatria malsanulejo de Mariupolo estis bombadita"}, {"text_idx": "#000016", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000018", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]